Къэралым и щIыпIэ псоми къикIахэр Налшык щызэхуэсат
Джиу-джитсу

 Налшык и Универсальнэ спорт комплексым щекIуэкIащ бразил джиу-джитсумкIэ зэхьэзэхуэ зэIуха. Абы кърихьэлIат ди къэралым и щIыпIэ псоми къикIа цIыху 200-м нэблагъэ.
Къэбэрдей-Балъкъэрым щыщу зэхьэзэхуэм хэтащ спортсменибл. Абыхэм фIы дыдэу зыкъагъэлъэгъуащ. Апхуэдэу Мэш Алимрэ Куэшмэн Къантемыррэ дыщэ медалхэр зыIэрагъэхьащ, я хьэрхуэрэгъу псори хагъащIэри. Балъкъэр Елдар ещанэ увыпIэр иубыдащ.
Налшык и Универсальнэ спорт комплексым бразил джиу-джитсумкIэ щекIуэкIа зэхьэзэхуэм къыщыхэжаныкIа щIалэхэр егъасэ Шыхъуэстэн ­Руслан.
Хьэтау Ислъам.
